b'\n_START_ARTICLE_\nSkyrim\n_START_PARAGRAPH_\nSkyrim\xc2\xa0\xe2\x80\x93 provincija Tamriel \xc5\xbeemyno \xc5\xa1iaur\xc4\x97je, kurios teritorijoje vyksta The Elder Scrolls serijos \xc5\xbeaidim\xc5\xb3 veiksmas. Ji ribojasi su Hammerfell, Cyrodiil, High Rock ir Morrowind provincijomis. Skyrim apgyvendinta \xc5\xa1iaurie\xc4\x8di\xc5\xb3 ras\xc4\x97s atstovais, kurie atvyko i\xc5\xa1 Atmora \xc5\xbeemyno. Seniau provincijoje gyveno ayleid\xc5\xb3 ir falmer\xc5\xb3 ras\xc4\x97s, ta\xc4\x8diau \xc5\xa1ios ras\xc4\x97s buvo sunaikintos ir i\xc5\xa1varytos i\xc5\xa1 Skyrim \xc5\xa1iaurie\xc4\x8di\xc5\xb3 prot\xc4\x97vi\xc5\xb3 ned\xc5\xbei\xc5\xb3.\n_START_SECTION_\nIstorija\n_START_PARAGRAPH_\nSkyrim nusiaubta nuo daugelio m\xc5\xab\xc5\xa1i\xc5\xb3 provincija, jos teritorijoje visada vyko nar\xc5\xa1\xc5\xabs karai tarp gyventoj\xc5\xb3. Manoma, kad pirmieji \xc4\xaf provincij\xc4\x85 atvyko gyventi Atmora \xc5\xbeemyno \xc5\xa1iaurie\xc4\x8di\xc5\xb3 prot\xc4\x97viai ned\xc5\xbeiai, nors provincijoje jau buvo \xc4\xafsik\xc5\xabr\xc4\x99 ayleidai ir falmerai. Ayleidai ir falmerai nepritar\xc4\x97 ned\xc5\xbei\xc5\xb3 atvykimui ir prad\xc4\x97jo kariauti su jais, bet ned\xc5\xbeiai buvo stipresni ir seniesiems gyventojams teko i\xc5\xa1vykti._NEWLINE_V\xc4\x97liau karingas ned\xc5\xbei\xc5\xb3 karalius Ysgramor i\xc5\xa1pl\xc4\x97t\xc4\x97 provincijos teritorij\xc4\x85 ir net planavo u\xc5\xbeimti Morrowind ir High Rock provincijas, ta\xc4\x8diau po sunki\xc5\xb3 ir varginan\xc4\x8di\xc5\xb3 m\xc5\xab\xc5\xa1i\xc5\xb3 Ysgramor kari\xc5\xb3 armija susilpn\xc4\x97jo, Skyrim skilo \xc4\xaf ma\xc5\xbeas valstybes._NEWLINE_Valstyb\xc4\x97se ilgai vyko pilietiniai karai\xe2\x80\xa6 Bet po ilgo laikotarpio Skyrim valstyb\xc4\x97s v\xc4\x97l susivienijo, atsirado nauja diktator\xc4\x97\xc2\xa0\xe2\x80\x93 vad\xc4\x97 \xe2\x80\x9eVilk\xc5\xb3 karalien\xc4\x97\xe2\x80\x9c, kuri prad\xc4\x97jo \xc5\xbeygius \xc4\xaf Hammerfell ir High Rock provincijas. Prapl\xc4\x97sti provincijos rib\xc5\xb3 \xe2\x80\x9eVilk\xc5\xb3 karalienei\xe2\x80\x9c nepavyko, ta\xc4\x8diau Skyrim valstyb\xc4\x97s liko suvienytos._NEWLINE_\xc5\xa0iuo metu Skyrim provincijoje vyksta smulk\xc5\xabs m\xc5\xab\xc5\xa1iai tarp jos gyventoj\xc5\xb3\xe2\x80\xa6\n_START_SECTION_\nGeografija\n_START_PARAGRAPH_\nSkyrim provincijoje nederlingas dirvo\xc5\xbeemis, at\xc5\xa1iaurus klimatas. Provincijos pietuose \xc4\xafsitais\xc4\x99 kalnai Jerall, j\xc5\xb3 teritorijoje yra miestas Bruma. Provincijos \xc5\xa1iaur\xc4\x97je \xe2\x80\x9eVaiduokli\xc5\xb3 vandenynas\xe2\x80\x9c. Skyrim \xc5\xbeem\xc4\x97se gausu mi\xc5\xa1k\xc5\xb3 ir piev\xc5\xb3.\n_START_SECTION_\nPolitin\xc4\x97 sistema\n_START_PARAGRAPH_\nSkyrim provincijoje monarchin\xc4\x97 politin\xc4\x97 sistema. Jehenna ir Elinhir miestuose da\xc5\xbenai vyksta pasiprie\xc5\xa1inimai \xc5\xa1iai sistemai.\n_START_SECTION_\nEkonomika\n_START_PARAGRAPH_\nSkyrim provincija yra turtinga savo gamtiniais i\xc5\xa1tekliais ir uolienomis, daugelis provincijos turting\xc5\xb3j\xc5\xb3 investuoja \xc4\xaf j\xc5\xb3 gavyb\xc4\x85, d\xc4\x97l to provincijoje yra turting\xc5\xb3 miest\xc5\xb3, ta\xc4\x8diau ma\xc5\xbeai, nes didel\xc4\x99 dal\xc4\xaf miest\xc5\xb3 sunaikina sniego audros ir vandal\xc5\xb3 atakos.\n_START_SECTION_\nArchitekt\xc5\xabra\n_START_PARAGRAPH_\nVisi pastatai Skyrim provincijoje yra pastatyti i\xc5\xa1 akmen\xc5\xb3 ir medienos, kad i\xc5\xa1saugot\xc5\xb3 \xc5\xa1ilt\xc4\x85 or\xc4\x85, pastat\xc5\xb3 stogai dengti \xc5\xa1iaud\xc5\xb3 ir medienos pluo\xc5\xa1tais.\n_START_SECTION_\nReligija\n_START_PARAGRAPH_\nSkyrim provincijoje garbinami \xc5\xa1ie dievai: Alduin, Dibella, Orkey, Stuhn, Mara, Tsun, Kyne, Jhunal, Shor, Ysmir, Herma-Mora, Mauloch. Manoma, kad dievas Jhunal yra Nirn imperijos dievas Julianos.'